उल्लेखनीय है कि बैंकिंग प्रणाली में स्विफ्ट मैसेजिंग सिस्टम एक इंटरनैशनल पेमैंट सिस्टम है जिसका इस्तेमाल पैसे ट्रांसफर करने के लिए किया जाता है। पी.एन.बी. घोटाले में इसी सिस्टम के दुरुपयोग के बारे में पता चलने के बाद से ही रिजर्व बैंक ने सभी बैंकों के सी.ई.ओ. को एक गोपनीय एडवाइजरी जारी कर स्विफ्ट मैसेजिंग सिस्टम में सुधार करने के निर्देश दिए थे। आर.बी.आई. के इस निर्देश के 6 माह बाद भी कई बैंकों ने अब तक इस सुधार को लागू नहीं किया है जिस पर आर.बी.आई. ने सफाई मांगी है।